Pilkotik ke Reigate (suterot)

Pilkotik ke Reigate ( englavon The Adventure of the Reigate Squire ) tir berpotam ke Arthur Conan Doyle taneon sanegayan bak 1893 koe Standard Magazine virda az direilanon koe Namio ke Sherlock Holmes berpotamak.

 Vildeks 
Radimida Sherlock Holmes va wavdafa kogrupara remi toloy aksat bak imwugal ke 1887 lujon kobaveyer, pune Watson selaropik karaker enide dositik den Hayter vombik digis va mona mone Reigate koe Surrey gola tildeteson di pir. Moida sin su artlapid, Hayter va toloy palik gu dubiera sure raplekuyuna dene Acton ar pilkotik ke biptaxo givar. Dubieks tid cunkaf is vodiskaf neke va dulapera ke kogrupasik divmodad, beka Watson va Holmes gu dulapera va mana vestafa arienta lameuiver. Wori diregazdon kwokilik ke Hayter vombik radeyeson givar da William Kirwan lakiriremik ke Cunningham turestapik bak miel zo aytayar, viele va raklesik lakolanis va pilkot ke unesik nuve onseyer. Arienta tuzolonawer eke Holmes lonamon di gowir.

 Yunkexa 
Konaka yunkexa va berpotam, koe sanegasa virda bak 1893 :

 Dere rupel 
 Arthur Conan Doyle' : Englavaf suterotik ( 1859-1930 )
 (en) Pilkotik ke Reigate, dene Wikisource'' 

 Vuestexa 


Pilkotik ke Reigate
Pilkotik ke Reigate
Pilkotik ke Reigate
Pilkotik ke Reigate
Pilkotik ke Reigate